**РЕШЕНИЕ № ПВ – 89 – ПР/2015 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **„Увеселителна ферма-парк- Фани ленд” ,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** в имоти № 47295.105.7, 064010 и 044103, землище на с. Марково, Община Родопи“

**Възложител:** **„Би Консултинг енд Мениджмънт” ЕООД,**

**Характеристика на инвестиционното предложение:**

Инвестиционното предложение предвижда изграждането на увеселителна ферма, която ще предоставя възможност на децата да се запознаят с различните породи животни, да участват пряко в специфичните дейности свързани с отглеждането им в стопанството, да получат знания и опит в биологичното отглеждане на зеленчуци и плодове, цветя и билки. В двора се предвижда изграждането на няколко волиери, в които ще се отглеждат по няколко броя различни животни, беседка с барбекю, детска площадка с люлки, зеленчукова градина, овощна градина, паркинг за автомобилите за посетители -70 кв.м., спортни занимания за децата като площадка за мини голф(30кв.м.), открит манеж за яздене на понита – 500 кв.м. и плувен басейн 40 кв.м.

Водоснабдяването на обекта ще се осъществи от водопроводната мрежа на селото.

Битовите отпадъчни води след пречистване ще се използуват за напояване на земеделските култури във фермата.

Електроснабдяването на обекта ще се осъществи от съществуващо елтрасе.

Инвестиционното предложение попада в обхвата на т.12, буква „д” от Приложение № 2 на Закона за опазване на околната среда (ДВ бр.91 /2002 год.) и чл.2, ал.1, т. 1 от Наредбата за ОС.

Имотите, предмет на инвестиционното предложение **не попадат** в границите на защитени зони от мрежата „НАТУРА 2000” и в защитени територии, съгласно Закона за защитените територии. Най-близката защитена зона е BG0001033 „Брестовица” за опазване на природни местообитания и дивата флора и фауна, приета от МС с Решение № 122/02.03.2007 г. (ДВ бр. 21/2007 г.). Предвид местоположението, характера и мащаба на инвестиционното предложение, преценка за вероятната степен на отрицателно въздействие е, че не се очаква значително отрицателно въздействие върху защитени зони.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Инвестиционното предложение предвижда изграждането върху обща площ от 7 218 кв.м. на увеселителна ферма за деца, която ще включва занимателен парти център с приблизителна застроена площ 360 кв.м. Основната сграда ще бъде двуетажна и ще включва: ниво едно- офис, парти зона с 40 седящи места около 80 кв м, открита кухня, в която ще се показва на децата как се готви и те ще имат възможност да участват в този процес, складова зона, санитарни възли. От ресторанта ще се излиза в градина/ парк. Второ ниво- 3 зали за семинари/ курсове между 20- 25 кв м всяка в зависимост от архитектурния план, 1 студио около 60 кв.м. състоящо се от спалня, хол, индивидуална баня/тоалетна. Втората сграда ще е животновъдна постройка с приблизителна площ 60 кв.м с боксове за понита и зона за игра.

* Дискомфорт за околната среда е вероятен по време на строителните дейности, свързан предимно с повишени нива на шум и прах, който дискомфорт ще бъде локален временен в рамките на разглежданата площадка.
* По време на строителните дейности ще се генерират различни по вид и количество отпадъци. Организацията по събирането и извозването на отпадъците от различно естество по време на строителството и експлоатацията, ще се извършва, съобразно нормативните изисквания на *Закона за управление на отпадъците.*
* При нормално изпълнение и спазване на всички изисквания за експлоатация на обекта, рискът от инциденти ще е минимален.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* Реализацията на инвестиционното предложение ще бъде извън границите на защитени зони, съгласно чл. 5 от *Закона за биологичното разнообразие* и извън границите на защитени територии, съгласно *Закона за защитените територии.* С реализацията на инвестиционното предложение не се очаква унищожаване, увреждане или влошаване състоянието на видове, предмет на опазване на най-близката защитена зона BG0001033 „Брестовица”.
* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

* Не се очаква генериране на шум, емисии и отпадъци във вид и количества, които да окажат значително отрицателно въздействие върху околната среда, при реализацията и експлоатацията на инвестиционното предложение.
* Във връзка с поискано становище,определящо степента на значимост на въздействието и риска за човешкото здраве, с писмо изх. № 4482/29.07.2015 г. РЗИ-Пловдив е определила липсата на здравен риск при осъществяване на инвестиционното предложение.

**IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на реализиране на инвестиционното предложение, е ограничен и локален в рамките на разглежданата площадка. Реализацията на инвестиционното предложение ще бъде извършена по класическите методи за подобен тип строителство. Предвид естеството на дейността предвидена в инвестиционното предложение, въздействията могат да се определят като локални, краткотрайни, временни и обратими.
* В резултат на осъществяване на дейността не се очаква замърсяване на подземните и повърхностни води в района, тъй като от дейността на обекта не се предвиждат технологични отпадъчни води, не се предвижда и заустване на отпадъчни води в повърхностен воден обект. Битовите отпадъчни води ще се пречистват и използуват за напояване на земеделски култури във фермата.
* Строителната площадка ще бъде ограничена в рамките на имота. Организацията и технологията на строителните работи при изграждането на бъдещата сграда, ще бъде съобразена с теренните условия и връзката с останалите инфраструктурни обекти.

**V. Обществен интерес към предложението за строителство, дейности или технологии :**

Възложителят е уведомил за своето инвестиционно предложение кметовете на община Родопи и Кметство с. Марково, както и засегнатото население чрез обява на информационното табло. Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 13.08.2015 г.**

*Директор на РИОСВ - Пловдив*

Съгласували: Изготвили:

Д